**TÁJÉKOZTATÓ**

**Januári oltási akciónapok**

Az eddigi oltási akciók sikerére és az omikron vírusvariáns magyarországi megjelenésére tekintettel januárban több oltási akció is lesz a kórházi oltópontokon és a járási székhelyek szakrendelőiben, amikor ismét előzetes időpontfoglalás nélkül és helyszíni regisztrációval lehet majd kérni az oltást. Emellett az Országos Oltási Munkacsoport a háziorvosokat is felkérte arra, hogy a rendelési időben végzett oltásokon túl, ők is tartsanak kifejezetten oltási akciónapokat.

Januárban minden csütörtök és péntek délután 14.00-18.00 óráig, és szombaton 10.00-18.00 óráig lesz oltási akció az alábbi  kórházi oltópontokon  és járásközponti szakrendelőkben, az oltóhelyeken.

**A Vas megyei oltópontok által működtetett oltási helyszínek:**

*Markusovszky Egyetemi Oktatókórház*:

***Szombathely***, Petőfi Sándor u. 43. *(volt Tüdőgondozó)*

*Szent László Kórház*:

***Sárvár***, Rákóczi u. 30.

**Vas megyei járási székhelyek oltóhelyei:**

***Celldömölk***, Nagy Sándor tér 3. (*Markusovszky Egyetemi Oktatókórház telephelye*)

***Körmend***, Munkácsy utca u. 1. (*Markusovszky Egyetemi Oktatókórház telephelye*)

***Kőszeg***, Gábor Áron u. 1. (*Egészségház*)

***Szentgotthárd***, Hunyadi út 18. (*Rendelőintézet*)

***Vasvár***, Árpád tér 4/a. (*Egészségház*)

A háziorvosok által végzett pénteki és szombati vakcinálások időpontjairól, illetve helyszíneiről a háziorvosok és a települések polgármesterei adnak felvilágosítást.

Kérjük, hogy az oltásra hozza magával személyazonosító igazolványát, TAJ-kártyáját, második oltás esetén, az oltási lapját is. Az egészségügyi intézményekben védőmaszk használata kötelező!

A kórházi és a járási oltóhelyeken Pfizer, Moderna, Janssen és Sinopharm, a háziorvosoknál Pfizer, Janssen és Sinopharm típusú vakcinákkal lesz lehetőség az oltakozásra.

A várakozási idő csökkentése érdekében – amennyiben lehetősége van – kérjük, első és harmadik oltás esetén hozza magával kitöltve a hozzájáruló nyilatkozatot, amelyet a koronavirus.gov.hu weboldalról tud letölteni.

Vas Megyei Oltási Munkacsoport